ग्रेट इंडियन पेनिनसुला रेलवे
16 अप्रैल 1853 को 3:35 बजे ग्रेट इंडियन पेनिनसुला रेलवे की पहली रेलगाड़ी बंबई (अब मुम्बई) के बोरी बंदर से थाने (अब ठाणे) जाने के लिए रवाना हुई। रेलगाड़ी को इस 21 मील (33.8 किमी) के सफर को तय करने में 57 मिनट का समय लगा। 14 डिब्बों वाली इस रेलगाड़ी जिनमें 400 यात्री सवार थे को, तीन लोकोमोटिव जिनका नाम "सुल्तान", "सिंध" और "साहिब" था, खींच रहे थे।
भारत में हाई-स्पीड रेल
भारत में ऐसे कोई रेलवे नहीं हैं जिसे अंतर्राष्ट्रीय मानकों द्वारा हाई-स्पीड रेल के रूप में वर्गीकृत किया जा सके। यानी 200 कि० मी० /घंटा (120 मील प्रति घंटे) से अधिक परिचालन गति वाले रेलवे भारत में अभी नहीं हैं। भारत में वर्तमान में सबसे तेज ट्रेन गतिमान एक्सप्रेस हैं जिसकी गति 160 कि० मी०/घंटा (99 मील प्रति घंटे) है। यह भी केवल दिल्ली और आगरा के बीच चलती है।